b'\n_START_ARTICLE_\nSn\xc3\xb8 i Beverly Hills\n_START_SECTION_\nForskjeller fra boken\n_START_PARAGRAPH_\nFilmen avviker fra den prim\xc3\xa6re handlingen i boken p\xc3\xa5 flere m\xc3\xa5ter. I boken m\xc3\xa5 Clay velge mellom \xc3\xa5 fortsette sitt forhold med Blair, mens i filmen er forholdet allerede over, og Blair har n\xc3\xa5 et forhold med Julian. P\xc3\xa5 grunn av dette er Clay fast bestemt p\xc3\xa5 \xc3\xa5 vinne tilbake Blair, mens i boken virker han usikker p\xc3\xa5 om han i det hele tatt \xc3\xb8nsker et forhold med henne, og han sier tilogmed i boken at han aldri har elsket henne. I tillegg er Clay fast bestemt p\xc3\xa5 \xc3\xa5 f\xc3\xa5 Julian nykter fra narkotika i filmen, mens i boken desillusjonerer Julians oppf\xc3\xb8rsel Clays oppfatning av folk i Los Angeles mer._NEWLINE_Andre sm\xc3\xa5 endringer inkluderer at Rip er Julians narkotikalanger i filmen, mens i boken er han Clays langer, og Julian er en langer selv, og st\xc3\xa5r i gjeld til en annen langer som heter Finn. I tillegg er Clays venn Trent, som var en viktig figur i boken, bare en liten rolle i filmen.\n_START_SECTION_\nMottakelse\n_START_PARAGRAPH_\nDa den ble lansert var angivelig Bret Easton Ellis s\xc3\xa5 flau over resultatet at han nektet \xc3\xa5 g\xc3\xa5 p\xc3\xa5 premieren. Etter at tiden gikk virket det imidlertid som om Ellis ombestemte seg, og han uttalte i et intervju p\xc3\xa5 Amazon.com at selv om hans fortsatt var uenig i enkelte a valgene som ble gjort i manus og med rollebesetningen, syntes han filmen var \xc2\xabvidunderlig\xc2\xbb, og at han ikke visste om noen annen film som fanget opp den aktuelle perioden i Los Angeles s\xc3\xa5 godt. Han mente ogs\xc3\xa5 at hvis det fantes uavhengige filmer p\xc3\xa5 1980-tallet, ville filmen v\xc3\xa6rt enn\xc3\xa5 mer trofast mot boken, og at filmen ble \xc2\xabutvannet p\xc3\xa5 grunn av at den ble laget av et stort filmstidio\xc2\xbb_NEWLINE_Filmen fikk en blandet mottakelse blant filmkritikere. Mens enkelte mente at filmens store avvik fra boken tok livet av den, og at den ble for mye stil og for lite innhold, var det enkelte som applauderte den og sa at den traff midt p\xc3\xa5 der den skulle.'